**מדינאות, דיפלומטיה ומדיניות חוץ: ישראל כמקרה בוחן**

*ד"ר עמנואל נבון*

טיוטת סילבוס עבור קורס במכללה לביטחון לאומי (סמסטר א', תש"פ)

נושא ומטרות הקורס:

הקורס יסביר מושגי יסוד בדיפלומטיה ובמדיניות חוץ, ויבחן אותם אל מול התנהלותה של ישראל בזירה הבינלאומית. בתחילת הקורס נציג את המחלוקות האידיאולוגיות אשר עיצבו את הדיפלומטיה המודרנית, ונתאר איך מחלוקות אלו קבלו ביטוי בהתמודדותה של התנועה הציונית עם אתגרי המערכת הבינלאומית. לאחר מכן, נסקור ונסביר את מדיניות החוץ של ישראל כמקרה בוחן למושגים שנלמדו. סקירה והסברים אלו יכללו את יחסי החוץ של ישראל כלפי המזרח התיכון, אירופה, ארה"ב, רוסיה, אסיה, אפריקה, אמריקה לטינית, והאו"ם. הקורס ישלב בין ידע היסטורי לבין סוגיות אקטואליות, וינתח את האתגרים הבינלאומיים הנוכחיים של ישראל בפרספקטיבה היסטורית רחבה. מטרת הקורס היא להעניק הבנה של דילמות הדיפלומטיה בכלל ושל הדיפלומטיה הישראלית בפרט, ולנתח את האתגרים בינלאומיים של ישראל בעבר, בהווה, ובעתיד.

מבנה הקורס:

**שיעור 1 (18/11/2019): מושגי יסוד בדיפלומטיה ובמדיניות חוץ**

ריאליזם מדינית, תיאוריית השלום הדמוקרטי, מאזן כוחות, הרתעה, משפט בינלאומי.

**שיעור 2 (25/11/2019): התנועה הציונית מול אתגרי המערכת הבינלאומית**

אידיאולוגיה מול מציאות. התמודדות התנועה הציונית עם שתי הכרעות היסטוריות: תוכנית אוגנדה (1903) ותוכנית ועדת פיל (1937).

**שיעור 3 (02/12/2019): ישראל והמזרח התיכון בתחילת המלחמה הקרה**

שאלת ההזדהות הבינלאומית של ישראל בתחילת המלחמה הקרה. מאמצי הגיוס של תמיכה בינלאומית מול מעצמות עם אינטרסים משתנים.

**שיעור 4 (09/12/2019): אסטרטגיית הפריפריה לדורותיה**

הניסיונות "לעקוף" את המזרח התיכון עם בריתות בלתי שגרתיות. השוואה בין ה "פריפריה" של שנות ה-60 לבין זו הנוכחית.

**שיעור 5 (16/12/2019): ישראל ואירופה: יחסים פרדוקסליים**

קביעת מדיניות חוץ מול מדינות בעלות אינטרסים שונים ומשתנים לאורך השנים: בריטניה, צרפת, גרמניה, והאיחוד האירופאי.

**שיעור 6 (23/12/2019): ישראל וארה"ב: ברית במבחן אינטרסים משתנים**

הדרך הארוכה לבניית ברית עם מעצמה, ומבחן הברית בנסיבות משתנות.

**שיעור 7 (30/12/2019): ישראל ורוסיה: אינטרסים מנוגדים ולצד תיאום ביטחוני**

העוינות ההיסטורית והאינטרסים המנוגדים לצד התיאום הביטחוני בשנים האחרונות.

**שיעור 8 (06/01/2020): ישראל ואסיה: אתגרים משתנים מול סין והודו**

סין: שיתוף פעולה צבאי וביטחוני שעורר את התנגדותה של ארה"ב.

הודו: איך מדינה שהייתה פעם פרו-ערבית הפכה לשותפה אסטרטגית של ישראל.

**שיעור 9 (13/01/2020): ישראל ואפריקה: מאבקים עקיפים עם חיזבאללה ואיראן**

איך היבשת האפריקאית הפכה לזירת מאבק עקיף בין ישראל לבין לוב בשנות ה 70, ובין ישראל לבין איראן היום.

**שיעור 10 (20/01/2020): ישראל ואמריקה לטינית: אינטרסים כלכליים ולחימה בטרור**

הנוכחות של איראן ושל חיזבאללה באמריקה לטינית כאתגר ביטחוני.

**שיעור 11 (27/01/2020): ישראל והאו"ם: איך להתמודד עם סביבה דיפלומטית עוינת?**

המאמצים של ישראל להתגבר על השינויים ביחסי הכוחות בארגון, ועל ניצולו הפוליטי.